CELEX: C2005/330/18
Language: et
Date: 2005-12-24 00:00:00
Title: Kohtuasi C-378/05: Eelotsusetaotlus, mille esitas Cour de cassation (Belgia)  9. septembri 2005.  aasta otsusega kohtuasjas Samotor SPRL  versus  Belgia riik

24.12.2005   
            
            
               ET
            
            
               Euroopa Liidu Teataja
            
            
               C 330/9
            
         Eelotsusetaotlus, mille esitas Cour de cassation (Belgia) 9. septembri 2005. aasta otsusega kohtuasjas Samotor SPRL versus Belgia riik
   (Kohtuasi C-378/05)
   (2005/C 330/18)
   Kohtumenetluse keel: prantsuse
   Euroopa Ühenduste Kohus on saanud Cour de cassation'i (Belgia) 9. septembri 2005. aasta otsusega esitatud eelotsusetaotluse kohtuasjas Samotor SPRL v. Belgia riik, mis saabus kohtukantseleisse 14. oktoobril 2005.
   Cour de cassation (Belgia) küsib Euroopa Kohtult eelotsust järgmistes küsimustes:
   
               1.
            
            
               Kas käibemaksu neutraalse maksustamise põhimõttega on vastuolus see, et ostu-müügilepingu tühistamine siseriikliku tsiviilõigusliku normi alusel, mille kohaselt leping on täielikult tühine vastuolu tõttu avaliku korraga, kuna see on müüja osas ebaseadusliku, toob maksukohustuslasele kaasa maksu mahaarvamise õiguse kaotamise, kuigi kaubad tarnitakse maksukohustuslasele, kes on sõlminud lepingu heas usus, teadmata müüja poolt toimepandud pettusest?
            
         
               2.
            
            
               Kas vastus oleks teistsugune, kui lepingu täielik tühisus tuleneb otseselt käibemaksupettusest enesest?
            
         
               3.
            
            
               Kas vastus oleks teistsugune, kui ostu-müügileping on ebaseaduslik, mis tooks kaasa selle täieliku tühisuse siseriikliku õiguse kohaselt, käibemaksupettuse tõttu, millest on teadlikud mõlemad lepingupooled?